Diari Oficial de la Generalitat Valenciana


Sumari del DOGV 8741, del 17-02-2020 (2020/1413)

RESOLUCIÓ de 12 de febrer de 2020, de la secretària autonòmica d'Universitats i Investigació, sobre informació pública del projecte d'Ordre de la Conselleria d'Innovació, Universitats, Ciència i Societat Digital, per la qual s'aproven les bases reguladores per a la concessió de subvencions del Programa per al Suport a Persones Investigadores amb Talent - Pla GenT.
------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8741

Data del DOGV
:   17-02-2020

Secció del DOGV
:   V. ANUNCIS - C) ALTRES ASSUMPTES

Número del document
:   2020/1413


Data del document
:   12-02-2020

Organisme emissor
:   Conselleria d'Innovació, Universitats, Ciència i Societat Digital

Tipus de document
:   Resolució

Descriptors 

:   * Conselleria d'Innovació, Universitats, Ciència i Societat Digital
    * cooperació administrativa

RESOLUCIÓ de 12 de febrer de 2020, de la secretària autonòmica d'Universitats i Investigació, sobre informació pública del projecte d'Ordre de la Conselleria d'Innovació, Universitats, Ciència i Societat Digital, per la qual s'aproven les bases reguladores per a la concessió de subvencions del Programa per al Suport a Persones Investigadores amb Talent - Pla GenT. [2020/1413]  
  
  
D'acord amb el que es preveu en l'article 43.1.c de la Llei 5/1983, de 30 de desembre, del Consell, i l'article 133.2 de la Llei 39/2015, d'1 d'octubre, del procediment administratiu comú de les administracions públiques, així com en l'article 52 del Decret 24/2009, de 13 de febrer, del Consell, sobre la forma, l'estructura i el procediment d'elaboració dels projectes normatius.  
Vist que, d'acord amb l'article 165.1 de la Llei 1/2015, de 6 de febrer, de la Generalitat, d'hisenda pública, del sector públic instrumental i de subvencions, tots els tràmits del procediment d'elaboració de les ordres de bases reguladores de subvencions seran evacuats per la via d'urgència.  
En virtut de les atribucions conferides pel Decret 105/2019, de 5 de juliol, del Consell, pel qual s'estableix l'estructura orgànica bàsica de la Presidència i de les conselleries de la Generalitat, i per la Resolució d'inici de la persona titular del departament de data 6 de febrer de 2020, resolc:   
Sotmetre a audiència pública, durant un termini de 15 dies hàbils, el projecte d'Ordre de la Conselleria d'Innovació, Universitats, Ciència i Societat Digital, per la qual s'aproven les bases reguladores per a la concessió de subvencions del Programa per al Suport a Persones Investigadores amb Talent - Pla GenT.  
El còmput del termini s'iniciarà l'endemà de la publicació d'aquesta resolució en el Diari Oficial de la Generalitat Valenciana.  
El projecte normatiu podrà ser consultat en el següent enllaç:  
http://innova.gva.es/va/web/ciencia/audiencia-i-informacio-publica   
  
Les al·legacions, observacions o suggeriments efectuades per les persones, institucions o entitats que es consideren interessades han de dirigir-se i remetre's per escrit al Servei de Política Científica de la Direcció General de Ciència i Investigació, avinguda Campanar 32, 46266 València, o en la següent adreça de correu electrònic: dgpc\_zdtnuomewre@xkf.dc   
  
Alacant, 12 de febrer de 2020.- La secretària autonòmica d'Universitats i Investigació: Carmen Beviá Baeza.